Document ID: 31995D0578

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1995 για τον καθορισμό, για το 1995, του ποσού της κοινοτικής χρηματοδοτικής συνεισφοράς στις δαπάνες των σουηδικών αρχών για την ελευθέρωση των μικρών σολομών (95/578/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 125, Εκτιμώντας: ότι το άρθρο 125 της πράξης προσχώρησης προβλέπει ότι το Συμβούλιο, με ειδική πλειοψηφία βάσει πρότασης της Επιτροπής, καθορίζει ετησίως το ποσό της χρηματοδοτικής συνεισφοράς της Κοινότητας για την ελευθέρωση των μικρών σολομών που πραγματοποιούν οι αρμόδιες σουηδικές αρχές 7 ότι η χρηματοδοτική συνεισφορά πρέπει να εκτιμηθεί υπό το πρίσμα των ισορροπιών που υφίσταντο αμέσως πριν την προσχώρηση της Σουηδίας 7 ότι στο άρθρο 3 της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Σουηδίας σχετικά με ορισμένα μέτρα που προορίζονται να προωθήσουν την αναπαραγωγή του σολομού στη Βαλτική Θάλασσα (1) προβλέπεται ότι η κοινοτική συνεισφορά είναι ίση με τις πραγματικές δαπάνες που βαρύνουν τις σουηδικές αρχές για την εκτροφή, αναγνώριση και ελευθέρωση της ποσότητας μικρών σολομών που είναι αναγκαία για την παραγωγή ποσότητας σολομού ίση με τη μη αμοιβαία ποσόστωση που χορηγείται στην Κοινότητα, στη σουηδική ζώνη αλιείας, για το έτος κατά το οποίο πρέπει να χορηγηθεί η χρηματοδοτική ενίσχυση 7 ότι η Επιτροπή παράλαβε την αίτηση της Σουηδίας για τη χρηματοδοτική συνεισφορά της Κοινότητας για το 1995 7 ότι η εν λόγω αίτηση είναι ίδια με εκείνη του έτους 1994 7 ότι, για το έτος 1995, η διεθνής επιτροπή αλιείας της Βαλτικής Θάλασσας υπέδειξε TAC για το απόθεμα σολομού στη Βαλτική Θάλασσα, καθώς και το τμήμα αυτού που πρέπει να χορηγηθεί στην Κοινότητα 7 ότι το TAC 1995 μειώθηκε 7 ότι, κατόπιν αυτού, η σουηδική αίτηση εξετάσθηκε εκ νέου 7 ότι το ποσό της χρηματοδοτικής συνεισφοράς της Κοινότητας υπολογίσθηκε εφαρμόζοντας αναλογικά τη μείωση αυτή στη μη αμοιβαία ποσόστωση που η Σουηδία θα είχε χορηγήσει στην Κοινότητα, εάν η διμερής συμφωνία συνέχιζε να ισχύει, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το ποσό της χρηματοδοτικής ενίσχυσης της Κοινότητας για το έτος 1995 για την κάλυψη των δαπανών που προορίζονται να προωθήσουν την αναπαραγωγή σολομού στη Βαλτική Θάλασσα περιορίζεται σε 666 092 Ecu. Άρθρο 2 Η παρούσα απόφαση απευθύνεται στην κυβέρνηση της Σουηδίας. Βρυξέλλες, 22 Δεκεμβρίου 1995.

Classification Labels:
105

Label Descriptions:
{"105": "ΚΤΗΝΟΤΡΟΦΙΑ"}

EuroVoc IDs (Original): 130
711
5283
2460
122
2106
712
911
3544
3258

EuroVoc IDs (Expanded): 130
711
5283
2460
122
2106
712
911
3544
3258

Dataset Source: meu

Split: train